
[bookmark: Sujet][bookmark: References]Законодателна резолюция на Европейския парламент от 22 май 2025 г. относно предложението за регламент на Европейския парламент и на Съвета за изменение на Регламент (ЕС) № 575/2013 относно пруденциалните изисквания за кредитните институции във връзка с изискванията за сделките за финансиране с ценни книжа съгласно отношението на нетното стабилно финансиране (COM(2025)0146 – C10-0059/2025 – 2025/0077(COD))

[bookmark: TextBodyBegin]Европейският парламент,
–	като взе предвид предложението на Комисията до Парламента и до Съвета (COM(2025)0146),
–	като взе предвид член 294, параграф 2 и член 114 от Договора за функционирането на Европейския съюз, съгласно които Комисията е внесла предложението в Парламента (C10-0059/2025),
–	като взе предвид член 294, параграф 3 от Договора за функционирането на Европейския съюз
–	като взе предвид становището на Европейската централна банка от 2 май 2025 г.[footnoteRef:1], [1: 	Все още непубликувано в Официален вестник.] 

–	като взе предвид становището на Европейския икономически и социален комитет от 29 април 2025 г.[footnoteRef:2], [2:  	Все още непубликувано в Официален вестник.] 

–	като взе предвид член 60 и член 170 от своя Правилник за дейността,
1.	приема изложената по-долу позиция на първо четене;
2.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение; 
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

Позиция на Европейския парламент, приета на първо четене на 22 май 2025 г. с оглед на приемането на Регламент (ЕС) 2025/... на Европейския парламент и на Съвета за изменение на Регламент (ЕС) № 575/2013 във връзка с изискванията за сделките за финансиране с ценни книжа съгласно отношението на нетното стабилно финансиране
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Регламент (ЕС) 2025/1215.)

